Source: https://eur-lex.europa.eu/legal-content/RO/TXT/HTML/?uri=LEGISSUM:l14534&from=FR
Timestamp: 2020-05-30 00:12:27+00:00
Document Index: 7051168

Matched Legal Cases: ['Articolul 207', 'Articolul 216', 'Articolul 288', 'Articolul 207', 'Articolul 216', 'Articolul 288', 'articolul 288', 'articolul 288', 'sui generis', 'articolul 207', 'articolul 133', 'Articolul 216', 'Articolul 288', 'articolul 249']

Articolul 207 din Tratatul privind funcționarea Uniunii Europene
Articolul 216 din Tratatul privind funcționarea Uniunii Europene
Articolul 288 din Tratatul privind funcționarea Uniunii Europene
CARE ESTE ROLUL ARTICOLELOR 207, 216 ȘI 288 DIN TRATATUL PRIVIND FUNCȚIONAREA UE (TFUE)?
Articolul 207 din TFUE stabilește temeiul juridic al politicii comerciale a UE și stabilește procedurile de respectat atunci când se iau decizii privind diferite aspecte ale comerțului.
Articolul 216 din TFUE prevede condițiile în care UE poate încheia acorduri cu țări terțe și cu organizații internaționale.
Articolul 288 din TFUE definește diferitele tipuri de acte juridice pe care le poate adopta UE.
Izvoarele dreptului UE sunt de trei tipuri, şi anume: izvoarele primare, izvoarele secundare şi izvoarele legislaţiei complementare (a se vedea ierarhia normelor).
Principalele surse ale legislației primare sunt tratatele care instituie UE: Tratatul privind UE, Tratatul privind funcționarea Uniunii Europeneși Tratatul privind Comunitatea Europeană a Energiei Atomice - Euratom. Aceste tratate stabilesc repartizarea competențelor între UE și statele membre ale UE care descriu puterile instituțiilor europene. Prin urmare, acestea stabilesc cadrul legal în care instituțiile UE depun eforturi pentru punerea în aplicare a politicilor.
Legislația primară cuprinde:
tratatele de modificare ale UE;
protocoalele anexate la tratatele fondatoare și la tratatele de modificare;
tratatele privind aderarea de noi state la UE;
Carta drepturilor fundamentale (de la Tratatul de la Lisabona - decembrie 2009);
principiile generale de drept stabilite de Curtea de Justiție a Uniunii Europene.
Legislația secundară
Legislația secundară cuprinde acte unilaterale, care pot fi împărțite în două categorii:
cele care figurează în nomenclatura din articolul 288 din TFUE: regulamente, directive, decizii, avize și recomandări;
cele care nu figurează în nomenclatura din articolul 288 din TFUE, actele așa-zis atipice, cum sunt comunicările, rezoluțiile, precum și cărțile albe și cărțile verzi.
Acordurile internaționale cu țări din afara UE sau cu organizații internaționale constituie, de asemenea, parte integrantă a legislației UE. Acestea sunt separate de dreptul primar și legislația secundară și formează o categorie sui generis. În conformitate cu unele hotărâri ale CJEU, acestea pot avea efect direct, iar efectul lor juridic este superior legislației secundare, care trebuie astfel să se conformeze acestora.
Surse complementare de drept
Sursele complementare sunt elemente de drept care nu sunt menționate în mod specific în tratate. Această categorie include:
jurisprudența Curții de Justiție a UE (CJUE);
dreptul internațional – adesea o sursă de inspirație pentru CJUE în elaborarea jurisprudenței sale. CJUE citează legea, obiceiurile și utilizarea scrisă;
principii generale de drept – surse de drept nescrise, dezvoltate de jurisprudența CJUE. Acestea au permis CJUE să pună în aplicare norme în diferite domenii care nu sunt menționate în tratate.
Versiune consolidată a Tratatului privind funcționarea Uniunii Europene – Partea a cincea – Acțiunea externă a Uniunii - Titlul II - Politica comercială comună – articolul 207 (ex-articolul 133 TCE) (JO C 202, 7.6.2016, pp. 140-141)
Versiune consolidată a Tratatului privind funcționarea Uniunii Europene – Partea a cincea – Acțiunea externă a Uniunii – Titlul V – Acordurile internaționale – Articolul 216 (JO C 202, 7.6.2016, p. 144)
Versiune consolidată a Tratatului privind funcționarea Uniunii Europene – Partea a șasea – Dispoziții instituționale și financiare – Titlul I – Dispoziții instituționale – Capitolul 2 – Actele juridice ale Uniunii, procedurile de adoptare și alte dispoziții – Secțiunea 1 – Actele juridice ale Uniunii Articolul 288 (ex-articolul 249 TCE) (JO C 202, 7.6.2016, p. 171-172)